परीक्षा देने जा रहे बच्चे को बाइक सवार ने टक्कर मारी, घायल
छतरपुर | सिटी कोतवाली थाना क्षेत्र में स्टेट बैंक के पास सोमवार की सुबह एक बाइक सवार युवक ने परीक्षा देने जा रहे 6 साल के बच्चे को टक्कर मारकर घायल कर दिया। पुलिस ने बताया कि सोमवार की सुबह थाना क्षेत्र के स्टेट बैंक के पास का राजवीर पिता दिनेश सिंह उम्र 6 वर्ष स्कूल परीक्षा देने के लिए जा रहा था। इस दौरान एक बाइक सवार युवक ने बच्चे को टक्कर मारकर घायल कर दिया। बाइक की टक्कर लगने से बच्चे को हाथ, पैर सहित चेहरे में गंभीर चोट आई है। बच्चे को चेहरे में अधिक चोट आने के कारण इलाज के लिए जिला अस्पताल में भर्ती कराया गया है।
hin_Deva hin_Deva